Република Србија

ОПШТИНА ЛАЈКОВАЦ

Општинска управа

Одељење за буџет и финансије

Л а ј к о в а ц

Број: 37/2020

Датум: 06.04.2020.године

На основу члана 16[с7] Закона о буџетском систему ("Сл. гласник РС", бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016 и 113/2017,95/2018,31/2019,72/2019), орган надлежан за буџет ЈЛС (Одељење за буџет и финансије), доноси

ПЛАН ПОСТУПНОГ УВОЂЕЊА РОДНО ОДГОВОРНОГ БУЏЕТИРАЊА У ПОСТУПАК ПРИПРЕМЕ И ДОНОШЕЊА БУЏЕТА (ОПШТИНЕ ЛАЈКОВАЦ) ЗА 2021. ГОДИНУ

Родно одговорно буџетирање, односно увођење принципа родне равноправности у буџетски процес, подразумева родну анализу буџета и реструктурирање прихода и расхода са циљем унапређења родне равноправности. Општина Лајковац посвећена је континуираном подизању квалитета управљања јавним финансијама које ефективно одговарају на потребе локалне заједнице. Родно одговорно буџетирање доприноси побољшању ефективности и транспарентности буџета и омогућава бољи увид у користи које жене и мушкарци имају од буџетских средстава.

Имајући у виду да је у циклусу израде буџета за 2020. годину, родно одговорно буџетирање започето у оквиру програма (Програм 3 – Локални економски развој, Програм 11 – Социјална и дечја заштита, Програм 14 – Развој спорта и омладине) код корисника (Општинска управа општине Лајковац, ЗЦСР „Солидарност“, Љиг), програмске информације (циљеви, индиктори са вредностима) које су садржале родну перспективу задржавају се/ажурирају и у циклусу израде буџета за 2019. годину, а предвиђају се и додатни родно одговорни циљеви (и припадајући индикатори) у складу са прегледом у доњој табели.

Планом поступног увођења родно одговорног буџетирања за кориснике буџетских средстава општине Лајковац за 2021. годину (у даљем тексту: План), поступно се уводи родно одговорно буџетирање код корисника буџетских средстава општине Лајковац: Општинска управа општине Лајковац, ЗЦЗР „Солидарност“, Љиг, Основна школа „Димитрије Туцовић“, Јабучје, Основна школа „Миле Дубљевић“, Лајковац, Музичка школа „Живорад Грбић“, путем дефинисања родне компоненте, односно родних циљева и индикатора у оквиру седам програма.

Увођење родно одговорног буџетирања у поступку припреме и доношења буџета за 2021. годину, утврђује се према Плану приказаном следећом табелом:

Редни број	НАЗИВ БУЏЕТСКОГ КОРИСНИКА	НАЗИВ ПРОГРАМА (евентуално и програмских активности)
1.	Општинска управа општине Лајковац	Програм 3 – Локални економски развој (ПА 0002 Мере активне политике запошљавања)
Програм 14 – Развој спорта и омладине Програм 5-Пољопривреда и рурални развој
2.	Општинска управа општине Лајковац (ЗЦЗР „Солидарност“, Љиг)	Програм 11 – Социјална и дечја заштита Пројекат 0022 Једнократна помоћ пензионерима
3.	Скупштина општине	Програм 16. Политички систем локалне самоуправе
4.	Општинско веће	Програм 16. Политички систем локалне самоуправе
5.	Основна школа „Димитрије Туцовић“, Основна школа „Миле Дубљевић“ Музичка школа „Живорад Грбић“	Програм 9. Основно образовање
6.	Средња школа“17.септембар“, Лајковац	Програм 10. Средње образовање

Корисници буџетских средстава код којих се уводи родна компонента и то тако што ће бити дефинисан најмање један родни циљ у оквиру сваког од Планом опредељених програма било на нивоу програма или програмске активности/пројекта, уз настојање да се уродњавање примени на оба нивоа. Такође, уз сваки дефинисани родни циљ, обавезно је дефинисање најмање једног родног индикатора – показатеља за праћење постизања односног циља програма и/или програмске активности.

Бројеви и називи програма из овог плана, могу се мењати само у смислу усклађивања са одговарајућим бројевима и називима програма сходно списку униформних програма и програмских активности јединица локалне самоуправе утврђених за 2021. годину.

У постављању уродњених циљева и показатеља, буџетски корисници користе релевантне локалне стратешке и планске документе, а посебно акциони план за родну равноправност општине Лајковац и руководе се приступом родне равноправности садржаним у националним секторским или хоризонталним документима, као што је Национална стратегија за родну равноправност за период од 2018. до 2022. године са Акционим планом за период 2018-2020.

Послови координације активности и подршке увођењу родно одговорног буџетирања спроводе се у оквиру рада радне групе/тима за програмско буџетирање општине Лајковац.

Сви буџетски корисници подстичу се да у поступку израде програмског буџета кроз програме, програмске активности и пројекте у оквиру својих надлежности, припремају индикаторе/показатеље који се односе на лица тако да они буду разврстани по полу.

Овај план објављује се на интернет страници општине Лајковац и доставља свим буџетским корисницима општине Лајковац.

РУКОВОДИЛАЦ ОДЕЉЕЊА ЗА БУЏЕТ И ФИНАНСИРАЊЕ

Татијана Панић

_____________________________________